Maarja Nummert

Maarja Nummert (sündinud Maarja Kannistu; 24. aprill 1944 Antsla vald – 22. juuli 2024 Tallinn) oli eesti arhitekt. Maarja Nummerti isa oli raamatupidaja ja ema õpetaja. Pere elas Lääne-Virumaal Malla mõisahäärberis, kus asunud 7-klassilises koolis töötas ema ning kus algas ka Maarja Nummerti koolitee. Seejärel õppis ta Kunda Keskkoolis. Isa innustusel kunstist ja arhitektuurist huvitatuna astus ta 1964. aastal Eesti Riiklikku Kunstiinstituuti. Ta lõpetas Eesti Riikliku Kunstiinstituudi arhitektuuri erialal kiitusega 1969. aastal ning suunati tööle Ehitusmaterjalide Tööstuse Ministeeriumi Spetsiaalkonstrueerimisbüroosse. 1975. aastast töötas Eesti Maaehitusprojektis, siis Humana Projektis ning alates 1999. aastast töötas OÜ-s Pikoprojekt. Ta oli Eesti Arhitektide Liidu liige. Maarja Nummert projekteeris eramuid, büroohooneid, kortermaju jm. ehitisi, kuid eelkõige oli ta tuntud paljude isikupäraste koolimajade autorina. 1980. aastatel võitsid auhindu Maarja Nummerti projekteeritud uudse lähenemisega koolimajad Uhtnas ja Kolgal, mis eristusid selgelt selleaegsetest üldlevinud tüüpkoolidest. Järgnenud töödest on silmapaistvamad koolid Kärus, Nissis ja Arukülas, Tallinna Teeninduskool ja Jõhvi Gümnaasium ning lasteaiad Ruilas ja Rõuges. Muude ehitiste hulgas on olulisemad Tartu Salemi kirik ja Rõuge Depoo. Uhtna Põhikool (1986) Kolga Kool (samal projektil põhinevad ka Noarootsi Kool, Püünsi Kool, Alavere Põhikool, Oru Põhikool, Leie Põhikool, 1986-1995) Ääsmäe Kool (ka Palivere Põhikool, 1988-1992) Keeni Põhikool (ka Valgjärve Kool, Orava Kool, 1988-1992) Merivälja Kooli juurdeehitus (1994) Tahkuranna Lasteaed-Algkool (1995) Käru Põhikool (2000) Kääpa Põhikooli renoveerimine ja juurdeehitus (2000) Urvaste Kooli õpilaskodu (2000) Kohila Gümnaasiumi Hageri koolimaja (2002) Tallinna Teeninduskooli ajaloolise koolihoone renoveerimine ja uus korpus (2005-2011) Nissi Põhikool (2008) Rõuge lasteaed (2009) Aruküla Põhikooli renoveerimine ja juurdeehitus (2010) Ruila Kooli Kirsiaia lasteaed (2015) Jõhvi Gümnaasium (2015) Lammasmäe Puhkekeskus (1969) Tartu Salemi kirik (1991) AS EMV peakontor (1995) Karula rahvuspargi külalistemaja (1997) Kohila vallamaja (2005) Kortermajad Karu, Vilmsi, Masti tn-l (1989, 2004, 2006) AS Arco Color büroo- ja tootmishoone (2017) Österby sadamahoone (2020) Rõuge Depoo (2022) Noarootsi laululava (2022) 1986 - Ajalehe "Sirp ja Vasar" Arhitektuuripreemia 1986 - NSVL Arhitektide Liidu medal ja diplom 1987 - Rahvusvahelise arhitektuuribiennaali "Interarch 87" laureaadi tiitel ja hõbemedal 1988 - Eesti NSV riiklik preemia 1989 - Alar Kotli nimeline arhitektuuripreemia Maarja Nummert oli abielus, tal oli kaks last. Tema õde oli disainer ja graafik Vaike Pääsuke. Aime Ruubel. Lapsesõbralikud koolimajad. Nõukogude Õpetaja, nr 50, 12.12.1987 (Digaris). Sirbi laureaadid 1964 – 2019. Sirp, 09.01.2020. Toomas Rein. Arhitektuuriparnassil Moskvas. Sirp ja Vasar, 28.11.1986.(Digaris) Pille Nagel. Orgaanilised puidust külakoolid. Ajakirja Ehitaja lisa "Puit ehituses". 2004. (PDF-fail) Jüri Lass. Väike kooliturnee. Sirp ja Vasar, 01.01.1987.(Digaris) Tiina Väljaste. Koolimaja hinge looja. Säde, 08.04.1987.(Digaris) Salemi kiriku arhitektuurist. Tartu Salemi Baptistikoguduse blogist. Oluline osa uue Jõhvi identiteedist OÜ Esplan.